stanford-oval/wikipedia huggingface dataset:
Arádaina

| Arádaina Αράδαινα |
| --- | --- |
 Arádainan kylää ja Arkkienkeli Mikaelin (Archángelos Michaíl) kirkko.
 Arádaina
 Koordinaatit: 35°13′29″N, 24°3′41″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Sfakiá
Hallinto:  
 – Asutustyyppi:  kylä
 – Kallikrates-koodi:  7407000302
Korkeus:  520 m
Väkiluku (2021):  3
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Arádaina (kreik. Αράδαινα) on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 3 (2021).
Arádainan silta.
Arádainan kylä sijaitsee Kreetan lounaisosassa Arádainan rotkon länsilaidalla, noin kolme kilometriä sisämaahan saaren etelärannikosta ja noin 88 kilometriä etelään Chaniásta. Se on rakennettu noin 520 metrin korkeuteen merenpinnasta laskettuna. Arádaina on osa Ágios Ioánnisin kyläyhdyskuntaa.
Antiikin aikana samalla paikalla sijaitsi Aradenin kaupunki, jonka nimen kylä on perinyt. Paikka oli asuttu vielä venetsialaisella kaudella ja osmanivallan alussa. Kylä tuhoutui Daskalogiánnisin kansannousussa osmaneja vastaan, eikä ole toipunut sen jälkeen. Nykyisinkin kylä on lähes autio.
Kylä tunnetaan Arádainan rotkoon suuntautuvien vaellusten tukikohtana sekä rotkon ylittävästä Arádainan sillasta, joka on tarkoitettu vain jalankulkijoille. Sen korkeus on 138 metriä ja pituus 84 metriä. Se on suosittu benjihyppypaikka.
Aiheesta muualla

Kuvia tai muita tiedostoja aiheesta Arádaina Wikimedia Commonsissa
Leopardin silmä

Leopardin silmä on ruotsalaisen kirjailijan Henning Mankellin vuonna
1990 julkaistu romaani.
Päähenkilö on norlantilainen Hans Olofson, joka matkustaa käymään juuri itsenäistyneeseen ja levottomaan Sambiaan. Hän päätyy kuitenkin maatilan omistajaksi 12 vuoden ajaksi. Hän yrittää idealistisesti parantaa työläistensä oloja, mutta huomaa tehtävänsä hyvin hankalaksi. Kirja etenee kertoen vuorotellen Olofsonin nuoruudesta Ruotsissa ja myöhemmästä elämästä Afrikassa.
Leonard Fahlander

Leonard Fahlander (9. heinäkuuta 1807 Ii – 24. lokakuuta 1870 Helsinki) oli suomalainen lääkäri. Hän toimi  Lapinlahden mielisairaalan ylilääkärinä ja hänelle myönnettiin professorin arvonimi. Keski-Eurooppaan opintomatkoja tehnyttä Fahlanderia pidetään Suomen ensimmäisenä psykiatrina.
Fahlanderin vanhemmat olivat Olhavan lasitehtaan omistaja Adolf Fahlander ja Sofia Magdalena Nylander. Hän pääsi ylioppilaaksi yksityistodistuksella 1825. Fahlander opiskeli Uppsalan yliopistossa ja valmistui lääketieteen kandidaatiksi ja lisensiaatiksi 1834 sekä lääketieteen tohtoriksi 1835, Fahlander teki opintomatkat Keski- ja Länsi-Eurooppaan 1837–1839 sekä 1856.
Fahlander oli Kristiinankaupungin kaupunginlääkärinä vuodesta 1835 ja sitten Lapinlahden mielisairaalan ylilääkärinä Helsingissä 1840–1868, hän toimi samalla Hietalahden kolerasairaalan lääkärinä 1853. Innokkaana kasvitieteilijä hän osallistui aktiivisesti Lapinlahden sairaalan puiston suunnitteluun. 
Fahlander sai professorin arvonimen 1863.
Leonard Fahlander oli naimisissa vuodesta 1842 kirjapainon omistaja Maria Simeliuksen nuoremman tyttären Jakobina Maria Simeliuksen (16. marraskuuta 1822 — 22. joulukuuta 1895) kanssa. Jacobina Maria myi osuutensa kirjapainosta 1845, jonka johtajana Fahlander oli toiminut anoppinsa kuoleman jälkeen. Fahlander oli sukua vaimolleen.
Apriyani Rahayu

| Apriyani Rahayu |
| --- | --- |

Henkilötiedot
Syntynyt: 29. huhtikuuta 1998 (ikä 26) Konawen hallintoalue, Kaakkois-Sulawesi, Indonesia
Kansalaisuus:   Indonesia
Sulkapalloilija
Pituus:  163  cm
Paino:  60 kg
Kätisyys:  oikeakätisyys
| Mitalit> Maa:   Indonesia.Naisten sulkapallo. Olympialaiset  | Mitalit> Maa:   Indonesia.Naisten sulkapallo. Olympialaiset  | Mitalit> Maa:   Indonesia.Naisten sulkapallo. Olympialaiset  | Maa:   Indonesia> Naisten sulkapallo. |
| --- | --- | --- | --- |
|  Kultaa | Tokio 2020 | nelinpeli |  |
| MM-kilpailut  | MM-kilpailut  | MM-kilpailut  |  |
|  Pronssia | Nanjing 2018 | nelinpeli |  |
|  Pronssia | Basel 2019 | nelinpeli |  |
| Aasian kisat  | Aasian kisat  | Aasian kisat  |  |
|  Pronssia | Jakarta–Palembang 2018 | nelinpeli |  |
|  Pronssia | Jakarta–Palembang 2018 | joukkue |  |
Apriyani Rahayu (29. huhtikuuta 1998 Konawen hallintoalue, Kaakkois-Sulawesi) on indonesialainen sulkapalloilija ja olympiavoittaja.
Rahayu saavutti olympiakultaa Tokiossa 2020 voitettuaan nelinpelin Greysia Poliin kanssa. He voittivat loppuottelussa kiinalaisparin Chen Qingchen ja Jia Yifan luvuin 21–19, 21–15.
Lapinjärvi (Hämeenlinna)

| Lapinjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°14′29″N, 25°05′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  ei laskuojaa 
Järvinumero:  35.787.1.029
Mittaustietoja
Pinnankorkeus:  142,2 m  
Rantaviiva:  1,273 km  
Pinta-ala:  5,236 ha  
Saaria:  ei saaria 
 fiLapinjärvi 
Lapinjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen .
Maantietoa

Järven pinta-ala on 5,2 hehtaaria ja se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 142,2 metriä mpy.
Leonard Hanson

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Leonard Hanson (1. marraskuuta 1887 Bradford, West Yorkshire – 27. lokakuuta 1949 Bradford, West Yorkshire) oli brittiläinen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja sitten vuoden 1912 kesäolympialaisissa Tukholmassa, jossa hän sai moniottelun joukkuekilpailussa pronssia ja jäi sen yksilökilpailussa 12. sijalle.
Artjärven Hietanan työväentalo

| Artjärven Hietanan työväentalo |
| --- | --- |
Sijainti:  Orimattila, Artjärvi, Hietana
Rakennustyyppi:  työväentalo
Valmistumisvuosi:  1908
Rakennuttaja:  Hietanan työväenyhdistys
Runkorakenne:  hirsi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hietanan työväentalo oli Orimattilan kaupungin Artjärven pitäjän Hietanan kylässä sijainnut työväentalo.
Historiaa

Hietanan työväenyhdistys perustettiin vuonna 1905. Se oli yksi Artjärven pitäjän viidestä työväenyhdistyksestä. Hietanan työväentalo rakennettiin talkoilla, ja se valmistui vuonna 1908. Talo oli suorakaiteen muotoinen yksikerroksinen hirsirakennus, joka oli perustettu kivipilareille. Talo oli palanut vuonna 1918. Ratulan työväenyhdistyksen pöytäkirjojen mukaan se kuitenkin suunnitteli Hietanan työväentalon ostamista vuonna 1936. Talo oli kuitenkin niin huonossa kunnossa, että ostosta luovuttiin. Talo myytiin 760 markalla vuonna 1937.
Arákynthos

Kleisoúran rotko Arákynthos-vuorella.
| --- | --- |
Tyyppi:  vuoristo 
Sijainti:  Aitolia-Akarnania, Länsi-Kreikka, Kreikka
Korkeus merenpinnasta:  984 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Arákynthos (kreik. Αράκυνθος) eli Zygós (Ζυγός) on vuori ja vuorijono Aitolia-Akarnaniassa läntisessä  Keski-Kreikassa. Sen korkeus on 984 metriä.
Arákynthos-vuorilla sijaitsee Kleisoúran rotko. Vuorten pohjoispuolella sijaitsevat Lysimachía- ja Trichonída-järvet, lounaispuolella Mesolóngin–Aitolikón laguunit ja eteläpuolella Korintinlahti. Agrínion kunnan osa Arákynthoksen kunnallisyksikkö, entinen itsenäinen kunta, on saanut nimensä vuoresta.
Arákynthos (kunnallisyksikkö)

| Arákynthos Αράκυνθος |
| --- | --- |
 Kunnallisyksikön sijainti
 Arákynthos
 Koordinaatit: 38°29′N, 21°27′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Agrínio
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  380303
Väkiluku (2011):  4 977
Aikavyöhyke:  UTC+2
 – Kesäaika:  UTC+3
Postinumero:  300 11
Suuntanumero(t):  26350
Infobox OKVirheellinen NIMI-arvo: 
Arákynthos (kreik. Αράκυνθος; virallisesti Δημοτική Ενότητα Αρακύνθου, Dimotikí Enótita Arakýnthou) on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 4 977 (vuonna 2011).
Arákynthoksen kunnallisyksikkö käsittää alueen Agrínion kunnan eteläosassa Trichonída-järven lounaispuolella. Se on saanut nimensä seudun Arákynthos-vuoresta. Kunnallisyksikön suurin asutus on Matarágkan kylä. Arákynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Makryneían, Neápolin, Panaitolikón, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Kunnallisyksikön osat

Arákynthoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Áno Kerásovo | Áno Kerásovo | 307 |
| Áno Kerásovo | Dáfni | 0 |
| Áno Kerásovo | Klíma | 3 |
| Grammatikoú | Grammatikoú | 802 |
| Káto Kerásovo | Káto Kerásovo | 431 |
| Matarágka | Agía Marína | 97 |
| Matarágka | Matarágka | 1 344 |
| Matarágka | Palaioplátanos | 33 |
| Pappadátes | Loléika | 21 |
| Pappadátes | Pappadátes | 1 077 |
| Zevgaráki | Áno Zevgaráki | 59 |
| Zevgaráki | Kamaretsaíika | 22 |
| Zevgaráki | Zevgaráki | 781 |
Yhteensä: 4 977
Leonard Gestrin

Anders Leonard Gestrin, sukunimi noin vuoteen 1868 Gästgifvars (6. marraskuuta 1850 Mäntsälä – 1. joulukuuta 1929 Turku) oli suomalainen Turussa vaikuttanut kauppias, pankinjohtaja ja kauppaneuvos (1914).
Gestrinin vanhemmat olivat maanviljelijä Anders Johaninpoika Gästgifvars ja Hedvig Erikintytär. Hän kävi Turussa kaksivuotisen kauppakoulun ja muutti sitten vakinaisesti Mäntsälästä Turkuun vuonna 1877. Gestrin oli aluksi konttoristina J. W. Lilljan huolintaliikkeessä ja vuonna 1878 hän perusti oman agentuuri- ja huolintaliikkeen, joka edusti Turussa pohjalaisia höyrylaivoja. Hän perusti 1870-luvulla myös siemeniin ja etenkin heinänsiemeniin erikoistuneen tukkuliikkeen. 1890-luvulla tämä tukkuliikke liitettiin Gestrinin huolintaliikkeeseen, joka alkoi samoihin aikoihin myös keskittyä vakuutustoimintaan. Gestrin hoiti liikettä sivutoimisesti aina 1920-luvulle saakka ja hänen kuoltuaan konttoristi Erik Holmström järjesti Gestrinin liikkeen uudelleen nimellä Leon. Gestrin Jälk.
Gestrin nimitettiin vuonna 1890 samana vuonna perustetun Kansallis-Osake-Pankin Turun haarakonttorin johtajaksi ja hän hoiti tätä tehtävää aina vuoteen 1917 saakka. Gestrinin aikana pankki hankki runsaasti asiakkaita Turun seudulta ja sen toiminta laajeni myös muualle Varsinais-Suomeen. Hän oli myös pankin osakkeenomistaja.
Vanhasuomalaisia edustanut Gestrin oli Turun kaupunginvaltuutettuna ja jäsenenä Turun kauppaopiston ja suomenkielisten lastentarhojen johtokunnissa. Hän oli lisäksi Turun kauppaseuran pitkäaikainen johtokunnan jäsen ja varapuheenjohtaja.
Leonard Gestrin oli naimisissa 1881–1928 Fanny Gustava Molinin kanssa.
Artjom Žmurko

| Artjom Žmurko |
| --- | --- |
 Artjom Žmurko vuonna 2010
Henkilötiedot
Koko nimi:  Artjom Vladimirovitš Žmurko
Syntynyt: 3. lokakuuta 1985 (ikä 39) Polisajevo, Neuvostoliitto
Uran tiedot
Laji:  maastohiihto
Maailmancup
Kaudet:  2010–2013
Paras sijoitus:  1
Voitot:  1
Palkintokorokkeella:  1
 Tietolaatikko päivitetty 25. joulukuuta 2018 
Artjom Vladimirovitš Žmurko (ven. Артё́м Влади́мирович Жмурко́; s. 3. lokakuuta 1985 Polisajevo) on venäläinen maastohiihtäjä.
Žmurko debytoi maastohiihdon maailmancupissa tammikuussa 2010 Otepäässä ollen 15 kilometrin perinteisen hiihtotavan kilpailun yhdeksäs saavuttaen heti ensimmäiset maailmancupin pisteensä. Žmurko saavutti avausvoittonsa heti viikon päästä debyytistään Rybinskin 30 kilometrin yhdistelmäkilpailussa. Tuo voitto on myös Žmurkon ainoa voitto ja palkintokorokesijoitus.
Vuonna 2009 Žmurko voitti 30 kilometrin perinteisen hiihtotavan kilpailussa kultaa talviuniversiadeissa Kiinan Harbinissa.
Žmurko lopetti uransa maastohiihtäjänä vuonna 2017.
Käännös suomeksi
Arcadia (yhtye)

| Arcadia> Tiedot |
| --- | --- |
Toiminnassa:  1985–1986
Tyylilaji:  synth pop pop rock
Kotipaikka:  Birmingham, Englanti
Laulukieli:  englanti
Jäsenet:  Simon Le Bon,  laulu   Nick Rhodes,  kosketinsoittimet   Roger Taylor,  rummut (vain 1985)  
Levy-yhtiö:  EMI   Capitol Records  
Infobox OKNimi-testi OK: 
Arcadia oli brittiläinen 1980-luvulla toiminut popyhtye. Sen perustivat Duran Duran -yhtyeen jäsenet Simon Le Bon, Nick Rhodes ja Roger Taylor sivuprojektiksi muiden yhtyeen jäsenten soittaessa samaan aikaan The Power Stationissa. Roger Taylor jätti musiikkibisneksen kokonaan ennen albumin julkaisua eikä esiintynyt yhdelläkään yhtyeen videolla eikä TV-esiintymisissä.
Levytyshistoria

Yhtyeen ainoa albumi So Red The Rose äänitettiin keväällä 1985 Pariisissa ja sen on sanottu olleen omana aikanaan yksi kaikkien aikojen kalleimmista albumeista. Se julkaistiin marraskuussa 1985. Albumi sai hyvän lähdön albumilistoilla ympäri maailman, kun ensimmäinen single ”Election Day” oli jo ehtinyt menestyä erinomaisesti. Levyllä oli mukana erittäin nimekäs lista vierailijoita kuten Grace Jones, Herbie Hancock, David Gilmour ja Sting. Albumi saavutti platinaa muun muassa Yhdysvalloissa ja Kanadassa. Myöhemmät singlelohkaisut eivät kuitenkaan kohonneet suuriksi hiteiksi, vaikka joitakin Top 40 -häntäpään sijoituksia listoilla saivatkin. Vuonna 1986 yhtye julkaisi vielä yhden uuden kappaleen ”Say The Word” elokuvaan Kovan päivän ilta. Vuonna 2010 EMI julkaisi yhtyeen koko tuotannon yhdessä paketissa uudelleen masteroituna mukaan lukien yhtyeen 1987 julkaistu videokokoelma.
Diskografia > Albumi

So Red The Rose (1985)
Diskografia > Singlet

Election Day (1985)
Goodbye Is Forever (1986)
The Promise (1986)
The Flame (1986)
Say The Word (1986)
Diskografia > VHS-video

Arcadia (1987)
The Videos (1987)
Diskografia > Uudelleenjulkaisu

So Red The Rose 2-CD+DVD (2010)
Diskografia > Musiikkivideot

Election Day (1985)
The Promise (1985)
Goodbye is Forever (1986)
The Flame (1986)
Say the Word (1986)
Missing (1986)
Artjom Všivkov

| Artjom Všivkov> Henkilötiedot |
| --- | --- |
Syntynyt: 10. marraskuuta 1986 (ikä 37) Pervouralsk
Jääpallon pelaaja
Pituus:  182 cm
Paino:  80 kg
Seura:   Sibselmaš Novosibirsk
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2004–2009 | Uralski Trubnik | – | (–) |
| 2009 | SKA-Neftjanik | – | (–) |
| 2010 | Uralski Trubnik | 32 | (17) |
| 2011 | SKA-Neftjanik | 30 | (18) |
| 2012– | Sibselmaš Novosibirsk | 56 | (24) |
Maajoukkue
| 2017– | Kazakstan |  | () |
 Seurajoukkueuran tilastot kattavat vain kansalliset sarjat, päivitetty 20. helmikuuta 2017.  Maajoukkueuran tilastot päivitetty 20. helmikuuta 2017.
Artjom Sergejevitš Všivkov (ven. Артём Сергеевич Вшивков, s. 10. marraskuuta 1986) on kazakstanilainen jääpalloilija, pelipaikaltaan hyökkääjä. Hän edustaa SKA-Neftjanikia. Hän lukeutuu myös Kazakstanin jääpallomaajoukkueen tärkeimpiin pelaajiin.
Potškunovin kasvattajaseura on Uralski Trubnik, missä hän pelasi kaikkiaan kuusi kautta niin ykkös- kuin kakkosjoukkueessa. Sen jälkeen hän esiintyi Habarovskin SKA-Neftjanikissa kaksi kautta ja vuodesta 2012 alkaen Sibselmaš Novosibirskissa.
Kahden passin miehenä Všivkov on edustanut aikuisiällä Kazakstania kaudesta 2016–2017 lähtien. Vuoden 2017 MM-kisat olivat hänen ensimmäisensä.
Leonard Cohen: I’m Your Man

| Leonard Cohen: I’m Your Man |
| --- | --- |

Ohjaaja:  Lian Lunson
Käsikirjoittaja:  Lian Lunson
Tuottaja:  Mel Gibson
Säveltäjä:  Leonard Cohen
Kuvaaja:   Geoffrey Hall  John Pirozzi 
Leikkaaja:  Mike Cahill
Pääosat:   Leonard Cohen  Nick Cave  Rufus Wainwright  Martha Wainwright  Bono  Perla Batalla 
Valmistustiedot
Valmistusmaa:  Yhdysvallat
Levittäjä:  Cecchi Gori Group Netflix
Ensi-ilta:  2005
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Leonard Cohen: I’m Your Man on vuonna 2005 ensi-iltansa saanut Lian Lunsonin ohjaama dokumenttielokuva kanadalaisen laulaja-lauluntekijä Leonard Cohenista. Se perustuu Sydneyn oopperatalossa tammikuussa 2005 pidettyyn tribuuttikonserttiin ”Came So Far for Beauty”. Cohen itse ei esiinny, vaan hänen tuotantoaan tulkitsevat ja hänestä kertovat Nick Cave, Kate ja Anna McGarrigle, Jarvis Cocker, Rufus & Martha Wainwright, Linda Thompson ja Beth Orton.
Arvioita

Turun Sanomien Tapani Maskulan mielestä dokumentti latistumu lipevän kunnioittavaksi kumarteluksi, juuri sellaiseksi hengettömäksi hymistelyksi, jolle Leonard Cohen itse jo kauan sitten käänsi selkänsä. Cohen itse ei vaivautunut edes tulemaan paikalle, ja lavalle marssitetut tähdet kehuvat ja tulkitsevat Cohenia usein sanoja paperista lukien.
Aiheesta muualla

Leonard Cohen: I’m Your Man Internet Movie Databasessa (englanniksi)
Aráchova

| Aráchova Αράχωβα |
| --- | --- |
 Aráchovan kaupunki.
 Kunnallisyksikön sijainti
 Aráchova
 Koordinaatit: 38°28′48″N, 22°35′3″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Dístomo-Aráchova-Antíkyra
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  280303
Väkiluku (2011):  2 770
 – Kaupunki:  2 657
Aikavyöhyke:  UTC+2
 – Kesäaika:  UTC+3
Postinumero:  320 04
Suuntanumero(t):  22670
Rekisterikilpi:  VI
Infobox OKVirheellinen NIMI-arvo: 
Aráchova (kreik. Αράχωβα, kath.kreik. Αραχόβα, Arachóva) on Kreikan kaupunki sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Αράχωβας/Αραχόβης, Dimotikí Enótita Aráchovas/Arachóvis) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 770 ja varsinaisen Aráchovan kaupungin väkiluku 2 657 (vuonna 2011).
Aráchovan pieni kaupunki sijaitsee Livadeiásta Delfoíhin johtavan tien varressa, noin 26 kilometriä Livadeiásta länteen. Aráchovan kunnallisyksikkö käsittää Dístomo-Aráchova-Antíkyran kunnan luoteisosan. Aráchova oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Antíkyran ja Dístomon kanssa, jolloin se muuttui uuden kunnan kunnallisyksiköksi.
Kunnallisyksikön osat

Aráchovan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä, kaupunki tai muu asutus | Väkiluku (2011) |
| --- | --- |
Aráchova: 2 657
Kalývia Livadíou Arachóvis: 81
Zemenó Arachóvis: 32
Yhteensä: 2 770
Aiheesta muualla

Kuvia tai muita tiedostoja aiheesta Aráchova Wikimedia Commonsissa
Arvo Tigerstedt

Arvo Tiderstedt (kesk.) ja Kalle Korpi (vas.) Enso-Gutzeitin mestaruuskilpailuissa vuonna 1934.
Arvo Selim Tigerstedt (taiteilijanimeltään Tiikeri, 21. maaliskuuta 1899 Helsinki – 19. syyskuuta 1969 Tuusula) oli suomalainen urheilutoimittaja sekä pilapiirtäjä.
Ura

Tigerstedt tähtäsi aluksi huippu-urheilijaksi, voittaen muun muassa SM-pronssia korkeushypyssä vuonna 1925, mutta kouluttautui myöhemmin mainospiirtäjäksi. Tigerstedt teki varsinaisen elämäntyönsä laatien urheiluaiheisia pilapiirroksia Helsingin Sanomille, mutta työskenteli myös muutamia vuosia Suomen Urheilulehdelle. Lisäksi hänet tunnetaan julistesuunnittelijana. Monet hänen runsaasta 5 000 piirroksestaan julkaistiin vuosina 1931–1944 sata sarjaa käsittävinä albumeina.
Teokset

100 sarjaa.  Helsinki:  Helsingin Sanomat, 1931.
Toiset 100 sarjaa.  Helsinki:  Helsingin Sanomat, 1932.
Kolmannet 100 sarjaa.  Helsinki:  Helsingin Sanomat, 1933.
Neljännet 100 sarjaa.  Helsinki:  Helsingin Sanomat, 1934.
150 sarjaa eli Viidennet 100 sarjaa ja rapia päälle.  Helsinki:  Helsingin Sanomat, 1935.
Kuudes kokoelma sarjoja.  Helsinki:  Helsingin Sanomat, 1936.
Seitsemäs kokoelma sarjoja.  Helsinki:  Helsingin Sanomat, 1937.
VIII kokoelma sarjoja.  Helsinki:  Helsingin Sanomat, 1938.
IX kokoelma sarjoja.  Helsinki:  Helsingin Sanomat, 1939.
X kokoelma sarjoja.  Helsinki:  Helsingin Sanomat, 1940.
XI kokoelma sarjoja.  Helsinki:  Helsingin Sanomat, 1941.
XII kokoelma sarjoja.  Helsinki:  Helsingin Sanomat, 1942.
XIII kokoelma sarjoja.  Helsinki:  Helsingin Sanomat, 1943.
XIV kokoelma sarjoja.  Helsinki:  Helsingin Sanomat, 1944.
Tiikerin rengasmatka viisissä olympialaisissa.  Helsinki:  Otava, 1960.
Aiheesta muualla

Arvo Tigerstedt Tilastopaja (vaatii kirjautumisen, maksullinen palvelu).
Askania

Askania voi tarkoittaa ainakin seuraavia:
Askaniá, saari Kreikassa
Askania, saksalainen hallitsijasuku
1216 Askania, asteroidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Askania”, voi hakea sivunnimihaulla, laajalla sivunnimihaulla tai tekstihaulla.
Leonard Ekstrand

Karl Leonard Ekstrand (24. lokakuuta 1870 Helsinki – 3. syyskuuta 1931 Helsinki) oli suomalainen liikemies ja Suomen Sokeri Oy:n johtaja.
Ekstrandin vanhemmat olivat veturinkuljettaja Karl Gustaf Ekstrand ja Johanna Lovisa Boström. Hän pääsi ylioppilaaksi 1889 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1893 ja filosofian maisteriksi 1897.
Ekstrand oli Helsingin yliopiston kirjaston ja samalla ylioppilaskunnan kirjaston amanuenssina 1891–1895. Hän siirtyi sitten liike-elämään ja oli Jörgen Nissenin liikkeen prokuristina 1895–1899, Vaasan Sokeritehdas Oy:n isännöitsijänä 1899–1911, Kotkan Sokeritehdas Oy:n isännöitsijänä 1912–1916 sekä Auran Sokeritehdas Oy:n toimitusjohtajana 1917–1918. Ekstrand oli viimeksi Suomen Sokeri Oy:n johtokunnan jäsenenä 1919–1931. Hän kävi vuosina 1908–1909 valtionstipendillä tutkimassa liike-elämää Ruotsissa, Norjassa ja Tanskassa.
Ekstrand oli ollut myös Osakepankin ulkomaankauppaa varten hallintoneuvoston varapuheenjohtajana 1919–1924 ja hän oli vuodesta 1911 Suomen Luotonantajayhdistyksen jäsenenä toimien viimeksi yhdistyksen varapuheenjohtajana. Ekstrand julkaisi kauppaa, teollisuutta ja merenkulkua käsitelleitä artikkeleita sanomalehdissä ja aikakauskirjoissa. Hän sai vuonna 1893 Pohjalaisen Osakunnan kirjallisuuspalkinnon historiallis-taloudellisesta tutkielmastaan "De ekonomiska förhållandena i Mustasaari i början av 1500-talet".
Ekstrand oli naimisissa vuodesta 1898 Signe Maria Brehmerin kanssa.
Julkaisuja

Nimellä Leon. Ekstrand:
Förvaltning af Aktiebolag: några synpunkter. Tammerfors 1905
Suomen taloudelliset voimalähteet saatavissa olevan tilastollisen aineiston nojalla. "Suomen Messujen" johdosta julkaissut Osakepankki ulkomaankauppaa varten. Helsinki 1920 (julkaistiin myös ruotsinkielisenä, saksankielisenä ja englanninkielisenä versiona)
La ekonomiaj fortoj en Finnlando: Laǔ iniciato de Finnlanda foiro; tekijät Leon Ekstrand ja Martti Kovero.  	Esperanta publika^jo de Finnlanda foiro 1. Finnlanda foiro, Helsinki 1922